Diari Oficial de la Generalitat Valenciana


Sumari del DOGV 4501, del 16-05-2003 (2003/5494)

RESOLUCIÓ de 7 de maig de 2003, del director general d'Administració Territorial, per la qual es dóna publicitat a la convocatòria i a les bases per a la provisió, pel sistema de lliure designació, del lloc de Viceintervenció de la Diputació Provincial de València.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4501

Data del DOGV
:   16-05-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/5494


Data del document
:   07-05-2003

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * València
    * comptable
    * administració local
    * concurs administratiu

RESOLUCIÓ de 7 de maig de 2003, del director general d'Administració Territorial, per la qual es dóna publicitat a la convocatòria i a les bases per a la provisió, pel sistema de lliure designació, del lloc de Viceintervenció de la Diputació Provincial de València. [2003/M5494]
  
Efectuada per la Presidència de la Diputació Provincial de València la convocatòria per a la provisió, pel sistema de lliure designació, del lloc de Viceintervenció de dita corporació, i aprovades per Decret número 1624, de data 17 de març de 2003, les seues bases, de conformitat amb el que disposa l'article 99.2 de la Llei 7/1985, de 2 d'abril, Reguladora de les Bases de Règim Local; amb l'article 28 del Reial Decret 1.732/1994, de 29 de juliol, i l'article 3.1 del Decret 159/1997, de 29 d'abril, del Govern Valencià, resolc:
  
Primer
  
Donar publicitat a la convocatòria per a la provisió, pel sistema de lliure designació, del lloc de Viceintervenció de la Diputació Provincial de València, i a les bases que han de regir-la, les quals es relacionen en l'annex de la present resolució.
  
Segon
  
La convocatòria i les seues bases, a què es referix esta resolució, podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, així com el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 7 de maig de 2003.- El director general d'Administració Territorial: José Ramón Pascual Monzó.
  
ANNEX
  
Bases que han de regir la convocatòria per a la provisió reglamentària del lloc de treball de Viceintervenció de la Diputació Provincial de València, entre funcionaris d'administració local amb habilitació de caràcter nacional, subescala d'intervenció tresoreria, categoria superior, o interventors no integrats, als quals es referix la disposició transitòria primera 2 e), del Reial Decret 1.174/1987, de 18 de setembre, sobre Règim Jurídic dels Funcionaris d'Administració Local, amb Habilitació de Caràcter Nacional.
  
Convocatòria número 10/03. Bases que han de regir la convocatòria per a la provisió en propietat del lloc de treball de viceinterventor de la Diputació de València, entre funcionaris d'administració local, amb habilitació de categoria nacional, subescala d'intervenció tresoreria, categoria superior.
  
Primera. Objecte
  
Les presents bases tenen per objecte regir la convocatòria, a efectuar per la Presidència de la corporació, per a cobrir pel sistema de convocatòria pública i lliure designació, prevista en l'article 99.2 de la Llei 7/1985, de 2 d'abril, Reguladora de les Bases de Règim Local, segons redacció donada per la Llei 10/1993, de 21 d'abril, i articles 27 a 29 del Reial Decret 1.732/1994, de 29 de juliol, el lloc de treball les dades del qual s'expressen tot seguit:
  
Corporació: Diputació Provincial de València
  
Denominació: viceinterventor
  
Classe: primera
  
Nivell complement de destinació: 30
  
Complement específic: 40.262,76 euros anuals
  
El lloc de treball a cobrir es troba inclòs en la relació de llocs de treball de la Diputació de València i el seu sistema de provisió serà el de lliure designació, entre funcionaris amb habilitació de caràcter nacional.
  
Segona. Requisits
  
Seran requisits indispensables per a concórrer a la convocatòria i poder exercir el lloc de treball en cas de ser nomenat:
  
2.1. Estar integrat en l'escala d'habilitació de caràcter nacional, subescala intervenció tresoreria, categoria superior.
  
No obstant això, també podran concórrer els interventors no integrats, en atenció al que preveu la disposició transitòria primera, núm. 2. e), del Reial Decret 1.174/1987, de 18 de setembre, sobre Règim Jurídic dels Funcionaris d'Administració Local, amb Habilitació de Caràcter Nacional.
  
2.2. Estar en possessió, almenys, del certificat de coneixement oral del valencià, expedit o homologat per la Junta Qualificadora de Coneixements del Valencià.
  
Tercera. Convocatòria
  
La convocatòria serà tramesa per la Presidència de la corporació a la Direcció General d'Administració Territorial (Conselleria de Justícia i Administracions Públiques) de la Generalitat Valenciana, i posterior remissió a la Direcció General de la Funció Pública del MAP, per a la publicació de l'oportú extracte en el Boletín Oficial del Estado.
  
Quarta. Sol·licituds
  
4.1. Les sol·licituds es dirigiran a la Presidència de la Diputació de València, dins dels 15 dies naturals següents al de la publicació de l'extracte de la convocatòria en el Boletín Oficial del Estado.
  
4.2. Juntament amb les sol·licituds, els aspirants acompanyaran els requisits, degudament acreditats, a què es referix la base segona, així com quants altres documents estimen oportú posar de manifest.
  
Cinquena. Nomenament
  
5.1. Conclòs el termini de presentació de sol·licituds, la Presidència de la corporació procedirà, si és procedent, i prèvia constatació de la concurrència dels requisits exigits en la convocatòria, a dictar la resolució corresponent en el termini d'un mes i, en tot cas, no abans del dia 18 de juny de 2003, data de jubilació forçosa del funcionari d'habilitació nacional que en l'actualitat ocupa el lloc. La dita resolució haurà de ser motivada amb referència al compliment, per part del candidat elegit, dels requisits i especificacions exigits en la convocatòria i de la competència per a procedir al nomenament.
  
5.2. De la resolució s'informarà al Ple de la corporació, i se'n donarà trasllat a la Generalitat Valenciana i a la Direcció General de la Funció Pública del MAP per a la notació i publicació conjunta en el Boletín Oficial del Estado.
  
Sisena. Presa de possessió
  
El termini per a la presa de possessió serà el previst en l'article 23 del Reial Decret 1.732/1994, de 29 de juliol.
  
Setena. Impugnació